Muriel's Wedding

:*Iste articlo ye sobre una cinta de comedia dramatica australiana estrenada en 1994; ta lo musical, se veiga *'Muriel's Wedding (musical)***.


***Muriel's Wedding*** (títol orichinal en [[Idioma anglés|anglés]], en [[Idioma aragonés|aragonés]] ***A voda de Muriel***, estrenada en [[Aragón]] con o suyo títol traduciu enta lo [[Idioma castellano|castellano]] como ***La boda de Muriel**') ye una cinta de cine de comedia dramatica coproducida por o cine australiano y lo cine francés estrenada en 1994, dirichida por P. J. Hogan seguntes un guión orichinal d'él mesmo, con una banda sonora orichinal de  Peter Best, una dirección de fotografía de Martin McGrath, una producción cinematografica de Lynda House y Jocelyn Moorhouse ta las productoras CiBy Sales Limited, Film Victoria y House & Moorhouse Films y un elenco d'actors formau por Toni Collette, Bill Hunter, Rachel Griffiths, Sophie Lee, Rosalind Hammond, Belinda Jarrett, Pippa Grandison, Jeanie Drynan, Daniel Wyllie, Gabby Millgate, Gennie Nevinson, Matt Day, Chris Haywood, Daniel Lapaine, Susan Prior, Cecily Polson, Rob Steele, Geneviève Picot, Heather Mitchell, Penne Hackforth-Jones, Annie Byron y Vincent Ball, entre d'atros.

*Muriel Heslop* ye una choven bien poco dotada ta las relacions socials que vine en un lugarón clamau Porpoise Spit, filla d'un politico local bien corrupto y que domina a toda la familia. As atras mesachas se rechuflan d'ella y *Muriel* se refuchia en a musica, mas que mas d'o grupo ABBA, y en soniar sobre la suya voda. Convidada a la voda d'una amiga, se troba con que una atra convidada la denuncia a la Policía por haer robau en o gran almagacén a on ella treballa lo vestiu que *Muriel* leva en a voda. Poco dimpués su ai li entrega un cheque a lo portador sinyau y con a cifra en blanco ta pagar una crompra, pero ella opta por acotolar o saldo bancario y fuyir con os diners, pagando un pasache enta la isla a on son as suyas "amigas", que se ne fan a risa con ella. Cuan torna enta casa y li demanan explicacions opta por fuyir enta Sydney con *Rhonda Epinstall*, una antiga companyera de l'instituto. En a ciudat creya una nueva identidat encara que sigue obsesionada con a suya voda, pero cuan *Rhonda* caye y queda en cadiera de ruedas tornan enta lo suyo lugar y *Muriel* descubre que su pai ye tramitando l'esvurcio y amás se troba acusau de corrupción. Acepta un matrimonio de conveniencia con un nadador de Sudafrica que amenista la nacionalidat australiana y poco dimpués muere la mai de *Muriel*.

*Muriel's Wedding* s'ambienta en a suya epoca actual (1994) en Sydney (Nueva Galas d'o Sud) y bels puestos de Queensland y las suyas escenas se filmoron en Coolangatta, Surfers Paradise y atros puestos de Queensland y en Darlinghurst, Eastwood, Sydney y Tweed Heads (Nueva Galas d'o Sud).

Ye una cinta que ha recibiu bels premios y nominacions, en destacando un Premio BAFTA a lo Millor Guión Orichinal en 1996 mientres a 49<sup>ena</sup> edicion d'os Premios BAFTA.

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  ''Muriel's Wedding'' en Internet Movie Database.
*  ''Muriel's Wedding'' en Box Office Mojo.
*  ''Muriel's Wedding'' en Metacritic.
*  ''Muriel's Wedding'' en Rotten Tomatoes.
*  ''Muriel's Wedding'' en Screen Australia.